hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu en hu hu hu hu hu hu hu hu hu hu hu hu hu hu hu hu hu en en hu hu hu hu hu pl hu hu hu hu hu hu hu hu hu hu hu hu hu
Megnyílt a roomLi - a kreatív pont
Képviselő-testületi ülések nyilvános anyagai és jegyzőkönyve
Bizottságok és a nyilvános ülések jegyzőkönyvei
Nemzetiségi önkormányzat és a nyilvános ülések jegyzőkönyvei
Megszűnt Víziközmű Társulattól átvett pénzügyi feladatok
Az önkormányzat saját halottjai
Választás 2022. országgyűlési képviselő és népszavazás
Eszterházy Károly Egyetem Jászberényi Campus
Jász-Nagykun-Szolnok Megyei Pedagógiai Szakszolgálat Jászber
Jászkerületi Kulturális és Művészeti Közhasznú Nonprofit Kft
Jászberényi Állat- és Növénykert
Hamza Gyűjtemény és Jász Galéria
Településképi rendelet, arculati kézikönyv módosítása - véle
Hatályos településképi arculati kézikönyv
Arculati kézikönyv, településképi rendelet véleményezése
I. Szervezeti, személyzeti adatok
II. Tevékenységre, működésre vonatkozó adatok
Országgyűlési képviselő választás 2022
Adatkezelési tájékoztató - Új
Megnyílt a roomLi - a kreatív pont
Egy projekt a STIMULART, egy példa értékű összefogás, együtt gondolkodás és közös munka eredményeként szeptember 10-én megnyitott a Déryné Rendezvényház utcafontján roomLi –a kreatív pont. Többfunkciós közösségi teret foglal magában a Jászberény főterén,  frekventált részén található helyiség. Az  alkotók, alkotni vágyók, vásárlók és nézelődök számára kreatív boltként,  találkozási pontként létrejött közösségi tér. A roomLi, a kreatív és kulturális gazdaságban tevékenykedő kisvállalkozások ösztönzését is szolgálja és még számtalan új lehetőséget kínál a város kulturális életének színesítéséhez.
A hivatalos megnyitó eseményre, a roomLi-ban, összegyűlt mindenki, aki valamilyen formában részese volt és hozzájárult a kreatív pont létrahozásának, valamint ettől kezdődően a sikeres működtetésben is szerepet vállal, tevékeny részes kíván abban lenni. Magán a megnyitón semmi különös nem történt, többen megszólaltak, beszéltek, az általuk megfogalmazott és elmondott, mondatokká lett gondolatokból idézünk.
Az önkormányzat részéről, Dr. Gedei József alpolgármester, a kezdetektől részt vesz a STIMULART projekt munkájában és az első volt a megszólalók sorában.
- Az értékeké, az esztétikai gyönyöré legyen a hely és még sok minden másé is. A tradíció, a hagyomány, a modern gondolatoknak a kovácsa kell, hogy legyen, valamilyen ötvözete, egy új kiadása mindennek. A roomLi elnevezés kitalálása, megalkotásakor is jelen volt a játékosság és ez végig fogja kísérni egyfajta jó gondolatként a hely szellemét, ami mindenkit inspirálni fog.
- Eredetileg az előző önkormányzat egy nagyobb helyet álmodott meg, a kulturmalom épületét, ahová ezt a roomLi-t terveztük, köszönet ezért. Egy kiváló és jó gondolat volt! Egy pályázatot is elindítottak ez a STIMULART, amely a kulturális és kreatív gazdaság, kis- és középvállalkozások kreatív gondolkozásának ösztönzésére jött létre. Alapvetően a roomLi egy kulcsprojektje a STIMULART PILOT projektnek. Ezzel Jászberény részese lett egy olyan széles körű európai városok összefogásának, amelyben városunk a legkisebb, de a legszínesebb és legkreatívabb. A kulturmalomhoz nem sikerült jó kivitelezőt választani, kicsúszott a megvalósításból és egy új gondolatot kellett behozni a mostani városvezetésnek, és a GS titkárság Bécsben hozzájárult, hogy a jelenlegi helyén valósuljon meg az elképzelés. Köszönet a rendért, mert ez egy rendezett roomLi az, alkotás helyszíne, és az együttműködés szimbóluma.
A STIMULART projektben partnerként résztvevő Jászkerület vezetője Dukai Rita a következőket mondta:
- Nem hagyományos értelemben vett bolt létesült, hanem egy kreatív közösségi tér, alkotó tér, kiállító tér, ahol számos rendezvényt szeretnénk tartani. Ezzel a kulturális élet színesítése mellett a város vonzerejét, megtartó képességét is szeretnénk növelni.
A STIMULART projekt szakmai koordinátora, dr. Földi Zsuzsa a programról beszélt, mely a roomLi-t segített létrehozni.
- A projekt neve STIMULART. Stimulálni a művészeket, motiválni, előre mozdítani, újítani, kényszeríteni finom eszközökkel, hogy még vonzóbb legyen minden generáció számára és a helyet is vonzóvá tegye ahol mindez történik. Ez egy nemzetközi projekt, Interreg közép-európai programnak a keretében valósul meg, nemzetközi partnerségben. Ebben öt közép-európai város vesz részt, vezető partner Jászberény. (Amberg - Németország, Kamnik - Szlovénia, Naumburg -Németország, Vittorio Veneto - Olaszország).
- Azért jó egy nemzetközi projekt, mert egymástól tanulunk. Amit most a roomLi-ban látunk nem az, amit eredetileg terveztünk.  A projektnek köszönhető, hogy egy boltból, ahogy ezt eredetileg elgondolták ezelőtt négy évvel, egy közösségi tér lett az eredmény, csupa olyan újítással, ami lehet, hogy nem mindennapos. Ez egy projekt a projektben, a hároméves projektnek egy kicsi eredménye. A PILOT azt jelenti, hogy kísérleti. A kísérleti részben benne van a sikernek a lehetősége, és senki nem haragszik azért ha nem úgy sül el a dolog, ahogy azt tervezték.  Itt úgy fog, mert minden elemében benne van a lehetőség, a tudás, és a pozitív újító megközelítés. A hangsúly az újítón van, az innovatív, a kreatív szavakon. Ez a bolt életképes lesz, hosszútávon nemcsak mint bolt, hanem mint gazdasági tevékenységnek fészke és olyan, amiből csupa kreatív és újszerű dolog kerül elő. A kulturális kreatív gazdaság, mint gazdasági ágazat, elementáris részévé válhat Jászberény helyi gazdaságának is. Nem felülírva, hanem kiegészítve azt a gazdag ipari és gazdasági örökséget, amit a város hordoz magában. A STIMULART projekt márciusban zár és reméljük, hogy egy fenntartható, tartós örökséget hagy maga után Jászberényben.
Több éve dolgozik jászberényi kulturális életében Gál-Dobos Beáta, aki szakmai irányítóként tevékenykedik a STIMULART projektben. A megnyitón, többek között a roomLi munkatervét ismertette.
- A semmiből jött ez a projekt, az elején nem tudtuk, mit fogunk ezzel kezdeni, de a stáb olyan profin állt mellettünk, hogy nekünk tényleg csak az volt a dolgunk, hogy álmodjunk valamit. Aztán próbáljuk formába önteni úgy, hogy minden részletét jászsági szakemberek tegyék hozzá. Fontos volt, hogy így valósuljon meg a tervezéstől, a kivitelezésen át, az alkotói kézi munkákig. Az a cél, amit beleálmodtunk megvalósult, de még messze nincs ennek vége. Nem pusztán egy boltként funkcionáló objektum lesz, hanem egy olyanfajta többfunkciós kulturális tér, ami azt a fajta szellemiséget próbálja átvinni az emberekbe, amire régóta nagy szükség van.
- A bolti szolgáltatás mellett még három nagy csoportba próbáljuk besorolni azt a tevékenységet, amit, szeretnénk ott látni. Saját rendezvényeket lebonyolítani, alkotói találkozókat, bemutatkozásokat, kiállításokat, hiszen a helynek a belső tere funkcionálisan erre van kialakítva. Továbbá az Open roomLi fesztivált, melyet ehhez a megnyitóhoz elsőként kísérleti jelleggel kapcsoltunk, azt szeretnénk, ha ezt hagyománnyá tudnánk teremteni a városban. Nagyon fontos a tudás átadás manapság, erre fogékonyak az emberek, szeretik szakköröket, tanfolyamokat és olyan manuális tevékenységeket, amivel hasznosan el tudják tölteni az idejüket, egyfajta élményt kapnak, közösségi létet és a végén saját alkotást. A partneri viszonyokat, amelyeket ki szeretnénk alakítani, és melyek már folyamatban vannak, megerősítjük és olyan gazdasági szereplőkkel is felvesszük a kapcsolatot, akik a mi szellemi partnerségünkben és kreatív alkotásainkkal minket válasszanak együttműködő partnernek.
Az elképzelésekből és a meglévő lehetőségekből kiindulva, Sisa Balázs építész, tervező a belső építészeti kialakítás tervezés folyamatáról beszélt. Indusztriális ipari dizájnban gondolkodott, ez az anyaghasználatban és a megjelenésben is látható. A fémszerkezetek, a fa, a téglafelületek nagyon jól működnek együtt, olyan környezetet kialakítva, ahol jól érezzük magunkat és oda visszavágyunk.
Az arculati elemek megtervezésében Bartos Kinga képzőművész tevékenykedett, aki elmondta, az indusztriális stílushoz alakította ki az egyedi megjelenés szimbólumait, ami képviseli a roomLi-t mint brendet.  Ez lett az az elem, amit végigvittek az egész arculaton és ehhez készültek különböző grafikai elemek, melyek mindenféle felületen megjelennek.
Végül, de nem utolsó sorban a terveket megvalósító, annak formát adó Perlaki Csaba tette fel kérdését a tervezőnek: „Azt kapta-e vissza, amit megtervezett?”
- Volt egy vízióm, amit megálmodtam, azt jobban adtad vissza! - volt Sisa Balázs válasza. Ez talán mindent elmond.
Az esemény zárásaként nem maradt más hátra, mint a bolt nyitvatartási idejének közzététele, ez hétköznapokon keddtől péntekig 9-tól 17 óráig, szombaton 9-től délig lesz nyitva, hétfőn zárva tart.
Mindenkit szeretettel várnak, látogassanak el a boltba, nézzenek körbe odabent, szemléljék meg a termékeket, gyönyörködjenek bennük, vásároljanak és vigyék el jó hírét.
Cím: 5100 Jászberény, Lehel vezér tér 18.
Postacím: 5101 Jászberény Pf.: 61.
Tel.: +36 (57) 505 -700
Adatkezelési tájékoztató - Új
A honlap motorja a
Honlapunk cookie-kat használ, hogy a honlapunkon tett lépéseiről statisztikákat készíthessünk. Ha tovább használja honlapunkat, azzal hozzájárul a cookie-k használatához. Ezzel a tevékenységünkkel mi nem tudjuk Önt személyesen beazonosítani.
Marketing és statisztikai sütik